इन फ्लाइटों में एआई-349 और एआई-996 को मुंबई, एसजी-012 को जयपुर और एआई-804 को लखनऊ के लिए डाइवर्ट किया गया था। एयरपोर्ट प्रवक्ता के अनुसार घने कोहरे के चलते रविवार को एयरपोर्ट से 165 फ्लाइटों का परिचालन कैट उपकरणों की मदद से किया गया। जिसमें 30 फ्लाइटें कैट वन, 18 फ्लाइटें कैट टू, 45 फ्लाइटें कैट थ्री-ए और 33 फ्लाइटें कैट थ्री-बी उपकरणों के मदद से आवागमन कर सकीं। 39 फ्लाइटों का परिचालन लो विजिबिलिटी प्रोसीजर के दौरान हुआ। एयरपोर्ट अधिकारियों के अनुसार रविवार को एयरपोर्ट से 42 फ्लाइटों का आवागमन देरी से हो सका।